13.8.2009 Jurnalul Oficial al Uniunii Europene L 209/3 REGULAMENTUL (CE) NR. 740/2009 AL COMISIEI din 12 august 2009 de modificare a Regulamentului (CE) nr. 1282/2006 în ceea ce priveşte restituirile la export în sectorul laptelui și produselor lactate COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolele 170 şi 171 coroborate cu articolul 4, întrucât: (1) Articolul 5 din Regulamentul (CE) nr. 1282/2006 al Comisiei din 17 august 2006 de stabilire a normelor speciale de  aplicare a  Regulamentului  (CE) nr. 1255/1999 al Consiliului în ceea ce priveşte certifi- catele de export şi restituirile la export în sectorul laptelui şi produselor lactate (?) stabileşte un preţ franco frontieră minim pentru brânzeturi, pentru a se beneficia de o restituire la export. (2) Acest preţ se stabileşte la un nivel care să garanteze că brânza pentru care se solicită o restituire la export este o brânză de calitate şi nu o brânză degradată, deşeuri sau coji de brânză, astfel încât regimul restituirilor să poată avea un impact economic deplin. Din toamna anului 2008 şi până în prezent, condițiile nefavorabile ale pieței au avut ca rezultat o scădere continuă și acută a preţurilor la brânzeturi pe piața internă, astfel încât actualul preţ franco frontieră minim nu mai reflectă pragul în raport cu obiectivul acestuia. Se estimează că piața brânzeturilor şi prețurile acestora ar putea rămâne vulnerabile și instabile pentru mult timp, de aceea este extrem de dificil să se stabilească un prag corespunzător al prețurilor. Suprimarea criteriului privind prețul minim va reduce semnificativ povara administrativă în cazul comercianților şi al autorităților competente. Evoluția pieței brânzeturilor, precum şi exporturile în cadrul cărora s-au acordat restituiri trebuie monitorizate în mod adecvat pentru a scoate la iveală orice abuz în legătură cu suprimarea criteriului privind prețul minim. (3) Prin urmare, Regulamentul (CE) nr. 1282/2006 trebuie modificat în consecință. ( Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Articolul 5 din Regulamentul (CE) nr. 1282/2006 se abrogă. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Se aplică cererilor de certificate de export depuse începând cu data intrării sale în vigoare. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 august 2009. Pentru Comisie Mariann FISCHER BOEL Membru al Comisiei () JO L 299, 16.11.2007, p. 1. () JO L 234, 29.8.2006, p. 4.